Diari Oficial de la Generalitat Valenciana


Sumari del DOGV 8385, del 18-09-2018 (2018/8602)

RESOLUCIÓ de 17 de setembre de 2018, del president de l'Institut Valencià de Cultura, per a la concessió d'ajudes de foment de les arts escèniques als sectors teatral i circense per al període de gener a desembre de 2018.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8385

Data del DOGV
:   18-09-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/8602


Data del document
:   17-09-2018

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 17 de setembre de 2018, del president de l'Institut Valencià de Cultura, per a la concessió d'ajudes de foment de les arts escèniques als sectors teatral i circense per al període de gener a desembre de 2018. [2018/8602]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de convocatòria del 06.03.2018, del president de l'Institut Valencià de Cultura, per la qual es convoca la concessió d'ajudes de foment de les arts escèniques per als sectors teatral i circense durant els mesos de gener a desembre de 2018 (DOGV 8257, 20.03.2018), i tenint en compte els fets següents.  
  
Exposició de fets  
Primer. La Resolució del 06.03.2018 del president de l'Institut Valencià de Cultura té en consideració les bases reguladores aprovades mitjançant l'Ordre 33/2016, de 18 de juliol (DOGV 7832, 20.07.16), de la Conselleria d'Educació, Investigació, Cultura i Esport, per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat.  
  
Segon. De conformitat amb el que preveia l'apartat 1r del resolc 3r de la convocatòria, el termini de presentació de sol·licituds era de vint dies hàbils, a comptar des de l'endemà de la publicació de la convocatòria, per la qual cosa va finalitzar el 20.04.2018, i les diferents persones físiques i jurídiques interessades hi han presentat dues-centes vint-i-dos (222) sol·licituds.  
Tercer. En atenció al que es disposa l'article 6, epígraf 3.1, de l'Ordre 33/2016, de 18 de juliol, de bases reguladores, la comissió tècnica avaluadora, degudament constituïda i reunida en sessió els dies 2, 3, 4, 5, i 6 de juliol, ha estudiat la documentació presentada i ha valorat les sol·licituds d'acord amb els criteris objectius d'atorgament continguts en l'article 3, epígraf 3.1, de les bases reguladores, i desplegats en el resolc cinqué de la convocatòria, i ha emès l'acta corresponent.  
  
La proposta motivada de resolució del director general de l'Institut Valencià de Cultura es formula després d'haver vist els expedients i l'acta amb la proposta evacuada per la comissió tècnica avaluadora nomenada a l'efecte, i després de comprovar que les persones i les entitats proposades com a beneficiàries compleixen tots els requisits necessaris exigits per la convocatòria per a tindre aquesta condició. Entre els requisits no figuren, i no ha calgut tindre en compte, altres fets, al·legacions i proves que els adduïts per les persones interessades, i conformement al que es disposa en l'article 6, epígrafs 6 i 7, de les bases reguladores.  
  
Fonaments normatius  
Primer. Conforme al que es disposa en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; en les disposicions de caràcter bàsic de la Llei 38/2003, de 17 de novembre, general de subvencions, i en el Reial decret 887/2006, de 21 de juliol, pel qual s'aprova el Reglament de desplegament d'aquesta llei, així com en les bases reguladores aprovades mitjançant l'Ordre 33/2016, de 18 de juliol (DOGV 7832, 20.07.2016), i en la Resolució de convocatòria del 06.03.2018 del president de l'Institut Valencià de Cultura (DOGV 8257, 20.03.2018).  
Segon. El Reglament d'organització i funcionament de CulturArts Generalitat, aprovat pel Decret 5/2013, de 4 de gener, i modificat, successivament, pel Decret 141/2014, de 5 de setembre (DOGV 7355, 08.09.2014), i pel Decret 126/2016, de 30 de setembre (DOGV 7887, 04.10.2016), ambdós del Consell, atribueix a l'ens, en l'article 2.2.l, entre les seues funcions, la convocatòria i la gestió de subvencions, ajudes i incentius de les diferents matèries culturals integrades en CulturArts Generalitat, i confereix, en l'article 4.2.j l'atribució de resoldre la concessió dels incentius, ajudes i subvencions al president de l'entitat, que és el titular de la conselleria que té les competències en matèria de cultura.  
Tercer. Totes les sol·licituds d'ajuda formulades s'han presentat dins del termini establit en l'apartat 1r del resolc 3r de la convocatòria, i els expedients incoats s'han tramitat de conformitat amb el que es disposa en l'article 6 de les bases reguladores.  
Quart. La disposició final primera de la Llei 1/2018, de 9 de febrer, de la Generalitat, reguladora de l'Institut Valencià d'Art Modern (DOGV 8232, 12.02.18), que en el punt 1 estableix que: «L'entitat de dret públic CulturArts Generalitat passa a denominar-se Institut Valencià de Cultura»; i en el punt 3 que: «Tota menció de CulturArts Generalitat que figure en l'ordenament jurídic, plans i programes haurà d'entendre's feta en l'Institut Valencià de Cultura».  
Per tot això, en virtut dels fets i dels fonaments normatius que han quedat exposats, i vistes l'acta i la proposta evacuada per la comissió tècnica valoradora, així com els preceptes legals i reglamentaris esmentats i la resta d'aplicació pertinent, en l'exercici de les competències que tinc atribuïdes i, finalment, vista la proposta amb caràcter de definitiva que eleva el director general de l'Institut Valencià de Cultura, en atenció al que disposa l'article 6, epígraf 6 i 7 de les bases reguladores, resolc:  
  
  
Primer  
Concedir ajuda a les sol·licituds per als sectors teatral i circense per un import total de dos milions cinc-cents trenta-nou mil cent dotze euros (2.539.112 ?), segons les modalitats i els beneficiaris que s'especifiquen tot seguit:  
  
  
L'import global màxim d'aquestes ajudes és de dos milions cinc-cents trenta-nou mil dos-cents quaranta-huit euros (2.539.248 ?), dels quals han resultat adjudicades ajudes per un total de dos milions cinc-cents trenta-nou mil cent dotze euros (2.539.112 ?), per tant, s'ha generat una economia de cent trenta-sis euros (136 ?), que es financen amb càrrec a la línia de subvenció S6422000, «Foment de les arts escèniques», entitat 00631, de la secció 09, del capítol IV del pressupost dels pressupostos de la Generalitat Valenciana per a l'exercici 2018.  
  
  
Segon  
Anul·lar el crèdit del qual no s'ha disposat, que ascendeix a cent trenta-sis euros (136 ?), pel fet que no ha resultat necessari emprar-lo, ateses les sol·licituds presentades, els pressupostos corresponents en cada modalitat, les puntuacions obtingudes per les persones beneficiàries i les economies redistribuïdes entre les modalitats.  
  
  
Tercer  
El pagament d'aquestes subvencions queda condicionat al compliment de les obligacions assenyalades en el resolc seté, entre les quals la de comunicar per escrit l'acceptació segons el model de l'annex III de la convocatòria, en un termini no superior als quinze dies hàbils següents des de la publicació, i a la justificació per part del beneficiari, d'acord amb el resolc huité de la convocatòria, fins al 31.12.2018, data assenyalada en el mateix resolc. La falta de justificació en el termini indicat determinarà la pèrdua del dret al cobrament de la subvenció.  
  
  
Quart  
Donar publicitat a les ajudes concedides en compliment de l'article 18.1 de la Llei 38/2003, de 17 de novembre, general de subvencions.  
  
  
Cinqué  
Denegar l'ajuda sol·licitada per als sectors teatral i circense pels motius que s'especifiquen a continuació en els casos següents:  
  
  
Motius de denegació de les ajudes sol·licitades:  
A. La sol·licitud presentada en concurrència amb les altres sol·licituds no ha aconseguit la puntuació suficient per a ser inclosa en la proposta de la comissió tècnica avaluadora per a obtindre una de les catorze ajudes convocades per a la creació de literatura escènica, de conformitat amb el resolc 2n, epígraf 2, de la resolució de convocatòria.  
B. Renuncia per incompatibilitat en aplicació de l'article 3r, epígraf 4 de la resolució de convocatòria.  
C. La sol·licitud presentada per la persona o l'entitat interessada no ha sigut inclosa en la proposta elevada per la comissió tècnica avaluadora perquè no ha obtingut la puntuació mínima de 50 punts exigida en l'article 3, epígraf 3.1, de les bases reguladores, d'acord amb els criteris de valoració de la convocatòria.  
D. La documentació acreditativa de mèrits no ha estat inclosa en l'expedient de sol·licitud, segons preveu el resolc 3r, epígraf 6.3, de la resolució de convocatòria.  
E. Renuncia per desistiment.  
  
De conformitat amb el que estableix la normativa d'aplicació del procediment administratiu comú, i els articles 10, 14, 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar potestativament un recurs de reposició o bé caldrà plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el president de l'Institut Valencià de Cultura, en qualitat d'òrgan competent per a concedir les ajudes en el termini d'un mes a comptar des de l'endemà de la seua publicació.  
b) El recurs contenciós administratiu haurà de plantejar-se davant els jutjats contenciosos administratius de València, en el termini de dos mesos a comptar des de l'endemà de la seua publicació.  
  
València, 17 de setembre de 2018. El president de l'Institut Valencià de Cultura: Vicent Marzà Ibáñez.